14 Go ka direga gore Dina o be a sa akanye ka go ba le dikopano tša botona le botshadi ge a be a bona Shikeme. Lega go le bjalo, Shikeme o ile a dira seo Bakanana ba bantši ba bego ba ka se lebelela e le selo seo se tlwaelegilego ge motho a eba le kganyogo ya dikopano tša botona le botshadi. Go gana ga Dina le ge e le gofe ka motsotso wa mafelelo ga se gwa mo hola ka selo, ka ge Shikeme a ile “a mo tšea” gomme “a mo kata.” Go bonagala Shikeme ka morago a ile “a rata” Dina, eupša seo ga se sa ka sa fetoša se a ilego a mo dira sona. (Bala Genesi 34:1-4) Le gona, Dina ga se yena feela yo a ilego a tlaišega ka baka la seo. Kgetho ya gagwe ya bagwera e ile ya bakela gore lapa la gabo ka moka le hlabišwe dihlong le go gobošwa.—Genesi 34:7, 25-31; Bagalatia 6:7, 8.